 Wakiilka Shirkadda Saleebaan Siciid AL Jaabiri , ahna Ganacsade Xoolaha dhoofiya Aadan Axmed Diiriye Aadan Baradho oo shirkaasi ka hadlay ayaa waxa uu yidhi Shirkan ganacsatada xoolaha dhoofisa , nimanka dilaaliinta ah ee xoolaha iibiya ee iyagu mar walba u dhexeeya dadka xoolaha dhaqda iyo ganacsatada xoolaha dhoofisa, waxa kale oo ku sugan qaar ka mid ah dadka xoolo dhaqatada ah , waxaanu shirkan loo qabtayna waxa weeyi in lagu taageero qodobadii wax lagaga bedelay heshiiskii ay wada galeen xukuumada Somaliland iyo shirkada Al Jaabiri ee xoolaha inaga qaadata , taas oo ah shirkadda kaliya ee ilaa hadda dalkeena maal gelisay , iyadoo aan wadankeena la ictiraafin , goaankaasi dhawaan la gaadhay waxa aanu u aragnaa mid dalka iyo dadkaba wax tar u leh oo loo baahnaa , waxana markii sicir barar dalkii ka dhashay loo yeedhay Al JAABIRI , waxana heshiiskii oo dhaqan gal ahaa muddo 16 billood ah waxana la bedelay qiimihii uu xoolaha inagaga iibsan jiray oo ahaa 36 doollar laga dhigay 42 doollar xilliga xajkana 45 doollar, waxa kale oo lagu heshiiyay inuu sicir bararka wax inagala qabto oo uu raashin badan inoo keeno , isla markaana uu maxjarkii dhiso muddo shan bilood ah. 